**Juraj Hollý** (s. 21. tammikuuta 1991 Bratislava, Tšekkoslovakia) on slovakialainen jääkiekkomaalivahti, joka pelaa kotimaassaan Extraliga-joukkue HK Dukla Trenčínissä.

Ura
---

### Seuraura

Hollý pelasi varhaiset juniorivuotensa lähinnä HK Ružinov 99 Bratislavassa. Kaudella 2005–2006 hän pelasi myös HC Dukla Senican B-nuorissa. Kaudeksi 2007–2008 16-vuotias Hollý siirtyi HK Ružinovista Tšekkiin KLH Chomutovin junioreihin. Hän siirtyi kuitenkin kesken kauden HC Klášterec nad Ohřín A-nuoriin ja Hollý debytoi myös seuran miesten joukkueessa pelattuaan kaksi ottelua Tšekin kolmanneksi korkeimmalla sarjatasolla 2. česká hokejová ligassa. Kaksi seuraavaa kautta hän vietti taas KLH Chomutovin A-nuorissa, jotka olivat nousseet edellisenä keväänä Tšekin A-nuorten pääsarjaan. Kaudella 2008–2009 Hollý pelasi myös yhden 2. ligan ottelun lainalla KLH Jindřichův Hradecissa.

WHL-joukkue Calgary Hitmen varasi Hollýn 120. pelaajana CHL:n varaustilaisuudessa 2010. Hän siirtyi joukkueeseen kaudeksi 2010–2011, mutta jäi kuitenkin pääasialliseksi kolmosmaalivahdiksi ja palasi kesken kauden 2. ligan HC Klášterec nad Ohříin. Kaudeksi 2011–2012 Hollý siirtyi HC Třinecin A-nuoriin. Hän pelasi kauden aikana myös kaksi ottelua Venäjän nuorten sarjan, MHL:n slovakialaisjoukkue Tatranskí Vlcissa. 

Kaudeksi 2012–2013 Hollý siirtyi kotimaahansa HK Nitran Extraliga-joukkueeseen. Hän aloitti kautensa joukkueen pääasiallisena kolmosmaalivahtina Marek Lacolle ja Štefan Žigárdylle. Žigárdyn lähdettyä joukkueessa pelasi pitkään myös lainamaalivahti Michal Valent. Hollý haki kauden aikana pelituntumaa yhteensä kuuden ottelun verran Slovakian toiseksi korkeimmalta sarjatasolta 1. hokejová liga SR:stä HC Dukla Senican ja HK Trebišovin joukkueista. Myös Valentin palattua Tšekkiin Hollý toimi loppukaudella Nitran pääasiallisena kakkosmaalivahtina. Hän pelasi Extraligassa kaikkiaan kolme runkosarja- ja playoff-ottelua. Kaudeksi 2013–2014 Hollý teki sopimuksen HC Banská Bystrican kanssa, mutta hän ei saanut joukkueessa kuitenkaan peliaikaa. Hollý siirtyi joulukuussa 2013 sarjatasoa alemmas 1. ligan HK 32 Liptovský Mikulášiin, jossa hän pelasi myös seuraavan kauden 2014–2015.

Hollý siirtyi kaudeksi 2015–2016 Suomi-sarjajoukkue JHT Kalajokeen. Hänellä oli pudotuspelien paras torjuntaprosentti (96,1 %) ja päästettyjen maalien keskiarvo (1.39). Hollý voitti pronssia, mutta Mestiksen karsintasarja päättyi kuitenkin JYP-Akatemian 4–0-otteluvoitoin. Hän siirtyi kuitenkin itse Mestikseen ja Kokkolan Hermeksen paitaan vuoden mittaisella sopimuksella kaudeksi 2016–2017. Hollý jakoi varsin tasaisesti joukkueen torjuntavastuun Mikael Edelmannin kanssa ja pelasi 22 ottelua torjuen yhden nollapelin. Hänen kautensa päättyi kuitenkin loukkaantumiseen aivan runkosarjan lopulla.

Kaudeksi 2017–2018 palasi vuoden mittaisella sopimuksella kotimaahansa HK 32 Liptovský Mikulášiin, joka nousi edellisenä keväänä Extraligaan.

### Maajoukkueura

Hollý pelasi alle 20-vuotiaiden MM-kilpailuissa vuonna 2011 ja alle 18-vuotiaiden MM-kilpailuissa vuonna 2009. Hän pelasi myös alle 18-vuotiaiden Ivan Hlinkan muistoturnauksessa vuonna 2008.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2007–2008 | HC Klášterec nad Ohří | Tšekki III | 2 |  |  |  | 80 |  | 0 | 1.50 |  | – | – | – | – | – | – | – | – |
| 2008–2009 | KLH Chomutov | Tšekki U20 | 33 |  |  |  | 1942 |  | 1 | 2.84 | 91,3 | 3 |  |  | 188 |  | 0 | 3.51 | 86,5 |
|  | KLH Jindřichův Hradec | Tšekki III | 1 |  |  |  | 60 |  | 0 | 4.00 |  | – | – | – | – | – | – | – | – |
| 2009–2010 | KLH Chomutov | Tšekki U20 | 25 |  |  |  | 1357 |  | 0 | 3.27 | 89,7 | 1 |  |  | 60 |  | 0 | 5.00 | 84,3 |
| 2010–2011 | Calgary Hitmen | WHL | 11 | 1 | 6 | 0 | 473 | 31 | 0 | 3.93 | 86,9 | – | – | – | – | – | – | – | – |
|  | HC Klášterec nad Ohří | Tšekki III | 1 |  |  |  | 41 |  | 0 | 5.85 |  | – | – | – | – | – | – | – | – |
| 2011–2012 | HC Třinec | Tšekki U20 | 19 |  |  |  | 1085 |  | 0 | 2.88 | 91,4 | 2 |  |  | 120 |  | 0 | 2.50 | 91,8 |
|  | Tatranskí Vlci | MHL | 2 |  |  |  | 80 |  | 0 | 3.72 | 91,8 | – | – | – | – | – | – | – | – |
| 2012–2013 | HC Dukla Senica | Slovakia I | 1 | 0 | 1 | 0 | 9 | 1 | 0 | 6.64 | 50,0 | – | – | – | – | – | – | – | – |
|  | HK Trebišov | Slovakia I | 5 | 0 | 5 | 0 | 264 | 18 | 0 | 4.09 | 89,3 | – | – | – | – | – | – | – | – |
|  | HK Nitra | SloEL | 3 | 1 | 2 | 0 | 99 | 3 | 0 | 1.82 | 92,3 | 3 | 0 | 3 | 117 | 6 | 0 | 3.09 | 89,1 |
| 2013–2014 | HK 32 Liptovský Mikuláš | Slovakia I | 19 | 11 | 4 | 4 | 1156 | 39 | 4 | 2.02 | 92,3 | 6 | 3 | 3 | 378 | 18 | 0 | 2.86 | 90,7 |
| 2014–2015 | HK 32 Liptovský Mikuláš | Slovakia I | 39 | 21 | 11 | 5 | 2251 | 98 | 3 | 2.61 | 91,5 | 9 | 5 | 4 | 497 | 27 | 1 | 3.31 | 90,2 |
| 2015–2016 | JHT | Suomi-sarja | 28 |  |  |  |  | 85 |  | 3.04 | 91,3 | 5 | 2 | 2 |  | 7 | 1 | 1.39 | 96,1 |
| 2016–2017 | Hermes | Mestis | 22 |  |  |  | 1189 | 52 | 1 | 2.63 | 90,4 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2009 | U18 | 5 | 2 | 2 | 240 | 23 | 0 | 5.75 | 85,4 |
| 2011 | JMM | 5 | 1 | 2 | 172 | 11 | 1 | 3.83 | 91,1 |

Lähteet
-------

* Juraj Hollý The Internet Hockey Databasessa (englanniksi)
* Juraj Hollý *Elite Prospects*. Everysport Media Group AB.  (englanniksi)

### Viitteet

1. 1 2 3  Juraj Hollý *Elite Prospects*. Everysport Media Group AB.  (englanniksi)
2. ↑  HC ´05 Banská Bystrica zahájilo prípravu na ľade, návrat Lukáša Handlovského *hc05.sk*.  30.7.2013. HC ´05 BANSKÁ BYSTRICA, a.s.  Arkistoitu 22.5.2016. Viitattu 17.5.2016. (slovakiksi)
3. ↑  Hermekselle slovakkivahti Suomi-sarjasta – Paavilainen jatkaa hyökkäyksessä *Jatkoaika.com*.  16.5.2016. Jatkoaika r.y. Viitattu 17.5.2016.
4. ↑  Juraj Holly profile – Йураj Hоллй Профиль *Eurohockey.com*. European Ice Hockey Online AB & eSports.cz s.r.o. Viitattu 24.3.2017. (englanniksi)
5. ↑  Hermeksen maalivahtiosastossa muutosta – Juraj Hollyn kausi luultavasti ohi, Leevi Laakso lainalle *Jatkoaika.com*.  6.3.2017. Jatkoaika r.y. Viitattu 24.3.2017.
6. ↑  Hermekselle liigakokemusta ja nuorta voimaa joukkueeseen *Jatkoaika.com*.  6.6.2017. Jatkoaika r.y. Viitattu 6.6.2017.
7. ↑  Brankár Juraj Hollý opäť v Liptovskom Mikuláši *mhk32lm.sk*.  4.6.2017. MHK32 Liptovský Mikuláš. Viitattu 6.6.2017. (slovakiksi)
8. ↑  Juraj HOLLÝ | 2008 U18 Memorial of Ivan Hlinka | Slovenský zväz ľadového hokeja (slovakiksi)